Vangjel Heba

Vangjel Heba u lind në vitin 1933 në Durrës, Shqipëri, është Artist i merituar shqiptar. Vdiq më 17 tetor, 2007, në Durrës.

 Jetëshkrim 
Vangjel Heba u lind në vitin 1933 në qytetin e Durrësit, në një familje të njohur qytetare. Shkollën 7-vjeçare dhe atë të mesme i kreu në qytetin bregdetar. Që në këtë moshë spikatën aftësitë e tij në fushën skenike. Në fillim të viteve '50, Heba nis punën si aktor në Teatrin e Ushtrisë në Tiranë, ndërsa më 11 janar të vitit 1953, ai do të bëhej një nga aktorët themelues të teatrit "Aleksandër Moisiu" të qytetit të Durrësit. Në skenën e këtij teatri, Vangjel Heba u shqua si aktor i roleve të fuqishme dramatike, duke interpretuar role të heronjve kryesorë. Ai mbahet mend dhe për rolet e interpretuara në një tjetër gjini shumë të pëlqyer të teatrit, rolet e suksesshme në komedi të ndryshme. I njihen më shumë se 120 role në teatër, mes të cilave kanë spikatur, Petriti te "Familja e peshkatarit", Anjuckin te "Martesa" e Gogolit, Adem Reka te "Flamur në stuhi", Breti te "Rrënjë të thella" etj. Kontributi i Vangjel Hebës është mjaft i njohur edhe në kinematografi. Ai ka krijuar 26 figura të ndryshme në filmat Nëntori i dytë, Toka jonë, Malet me blerim mbuluar, Furtuna, Njësiti guerril etj. Gjatë karrierës së tij të gjatë artistike, Heba ka provuar me sukses dhe regjinë teatrale. Ai vuri në skenë disa pjesë, duke shfaqur edhe talentin e tij si regjisor. Dramat dhe komeditë " Njerëz mbi shkëmb" dhe "Revizori" mbajnë firmën e regjisorit Vangjel Heba.

 Filmografia 

Balada e Kurbinit, 1990, Temal Berati, ikonografi
Misioni përtej detit, 1988, Kapedan Llambros
Botë e padukshme, 1987, profesor Sokrati
Vrasje në gjueti, 1987
Telefoni i një mëngjesi, 1987, Shoku Xhoxhi
Tri ditë nga një jetë, 1986, Tanushi, veterani
Gurët e shtëpisë sime, 1985, Fane Mërtiri
Lundrimi i parë, 1984, Mihali
Gracka, 1983, Kurti 
Një ndodhi në port, 1980, Kryetari i komitetit.
Dorina, 1979, (film televiziv) 
Vajzat me kordele të kuqe, 1978, Drejtori i shkollës
Një udhëtim i vështirë, 1977, Zëvendësministri.             
Tinguj lufte, 1976, Robertini
Ilegalët, 1976, kuestor Guxoni
Malet me blerim mbuluar, 1971, Aliu (Ballisti)
Njësiti guerril, 1969, Toger Petro
Toka jonë, 1964, Murrashi
Furtuna, 1959, Vasili
Nëntori i dytë, Dhespot Jakovi

Kategoria:Biografi shqiptare
Kategoria:Aktorë shqiptarë
Kategoria:Regjisorë shqiptarë
Kategoria:Lindje 1933
Kategoria:Artist i merituar
Kategoria:Njerëz nga Durrësi